The Beatles estió un grupo musical orichinario d'a ciudat de Liverpool en Anglaterra, formato por John Lennon, Paul McCartney, George Harrison y Ringo Starr. Ye una d'as collas de musica pop con más exitos de ventas de discos d'a historia d'a musica popular, y amás han conseguito o reconoiximiento d'os creticos. As suyas aportacions innovadoras a la musica popular y o suyo impacto cultural tenioron una gran transcendencia en os anyos 1960, que continará en os anyos posteriors. O grupo, establito en 1960, remató as suyas actividatz como grupo en 1970, encara que os suyos miembros continoron con a suya carrera musical independient.